钦定古今图书集成/明伦汇编/氏族典/第075卷 > 朱万年
## 钦定古今图书集成/明伦汇编/氏族典/第075卷 > 朱万年

按《明外史朱万年传》：“‘万年，黎平人。万历中，举于乡，历
官莱州知府，有惠政。崇祯五年，叛将李九成等率众
来犯，万年率吏民固守。时巡抚谢琏并在城中，贼诡
乞降，琏率万年往受，为所执。万年曰：‘尔执我无益，可
以精骑从我，呼守者出降’。贼果以精骑五百，拥万年
至城下，万年大呼曰：‘贼精骑尽在此’，急发炮击之’。贼”
怒，杀万年。事闻，赠太常卿，官其一子。